LidanRubinov/Halacha-QA huggingface dataset:
שאלה: מוסר אצל אנשים שאינם מאמינים: בזמן האחרון ממש מעסיקה אותי השאלה האם המוסר הוא רק מאלוקים. האם אנשים אתאיסטית לא מחויבים לשום מוסר? בתור אדם מאמין אני חושבת שהמוסר מגיע מהמצוות ומהדרך של הדת אבל אדם שאין לו דת?אדם זה בעצם מחליט בעצמו מה הוא המוסר. זה נותן לגיטמציה לכל מעשה כמה רע שהוא רק יהיה להיות מוסרי כי בעצם האדם הוא הקובע את קנה המידה. מה שאומר שאנשים ללא אמונה חיים חיים מוסריים רק כי זה מה שהם למדו מההורים שלהם.האם זה יכול להיות? האם יש סיכוי שהמוסר הוא לא רק של המאמינים באלוקים אלא גם של אלה שלא? אני יודעת שזה קצת מסובך. אבל אני פשוט רוצה להאמין שהמוסר הוא לא רק חלקם של המאמינים אלא חלקה של כל האנושות ואני לא מצליחה למצוא סיבה שזה יהיה חלקם של אלה שלא מאמינים בקדוש ברוך הוא.
תשובה: לך ויישר כח על השאלה היפה והחשובה. באופן עקרוני, רגשות מוסר קיימים בכל האנושות, ויש דברים מאד בסיסיים שהן נחלת האנושות כולה - כמו הרגישות לחיי אדם, החובה לעזור לעני וכו. אמנם היישום המעשי שלהם, הדיוק בפרטים - מה נכון לעשות ומה לא נכון לעשות, הם יכולים להיות רק על פי הדרכה אלוקית. נוסף לכך, יש הרבה דברים שהאנשים יכולים להרגיש את הצד המוסרי שיש בזה אבל הם לא מרגישים שזה מחייב אותם - למשל - רוב האנשים יכירו בכך שרכילות היא דבר שאינו מוסרי, ובכל זאת, יקשה עליהם להצהיר שהם לא מעונינים לרכל וכן הלאה. נקודה נוספת וחשובה עד מאד - אמנם יתכן שאנשים ללא אמונה יחיו חיים מוסריים אבל המוסר לא יהיה המרכז של החיים שלהם - לעומת אנשים דתיים שמטרת החיים שלהם, במצב האידאלי, לחיות חיים מוסריים. ברכה והצלחה, מקוה שהועלתי מעט טוביה tsbias1 gmail.com
שאלה: שמיטה: מסקתי זיתים בשלים בין ראש השנה תשע"ה ליום כיפור תשע"ה, לפני חודש בערך. עשרתי אותם, ואז הכנתי אותם בתוך צנצנות לשם מאכל, ותוך חודשים הם יהיו מוכנים, בעזרת ה. עכשו השאלה שלי היא, איך אני מתייחסת אליהם, כאל קדושת שביעית שמיטה? מה אני עושה עם השאריות שנשאר לי מהם כאשר אני אוכלת מהם? דורית.
תשובה: לך אין קדושת שביעית בזיתים אלו. קדושת שביעית בפירות אלו רק אחרי שהם חנטו בשנת השמיטה והזיתים שקטפת חנטו בשנה השישית דוד לוי 098987548
שאלה: תורע ומדע: הרב שאלתי היא שאלה ספיציפית אשר בעזרתה אני מקווה להיכנס לשאלת תורה ומדע בתנך. כתוב בבראשית שמתושלח חי 969 שנים איך אנחנו אמורים להבין פסוק זה לאור המדע שיש לנו כיום שטוען שדבר זה הוא בלתי אפשרי? אני מכיר חמש תשובות לשאלה זו: 1.התורה היא האמת הנצחית שלנו ולכן אם היא אומרת משהוא - הוא האמת, ואם המדע אומר אחרת - המדע טועה. 2.אנחנו יודעים כיום מהמדע שפסוק זה אינו אפשרי וזוהי הוכחה שהתורה שקרית. 3.אין בעצם סתירה בין שניהם, צריך להסביר את התורה לאור המדע,ולכן אם מבחינה מדעית נכריע שדבר זה הוא בלתי אפשרי אז נצטרך להסביר פסוק זה לאור המדע. כלומר אם נכריע שבלתי אפשרי לחיות עד 969 אז נסביר את הפסוק בצורה אחרת ונטען שלזה התורה התכוונה. 4.אין סתירה בין שניהם התורה היא האמת וגם מבחינה מדעית אפשר להסביר כל דבר בתורה. באמת מצאתי ספר של פרופסר למדעים שטוען שאפשר להסביר מבחינה גנטית איך זה אפשרי שמתושלח חי לכל כך הרבה זמן 5.אין שום קשר בין תורה לבין מדע שניהם מתארים ורואים את העולם במשקפיים שונים. התורה והמדע מתייחסים לנושאים שונים, כשאיש מדע שואל כמה זמן חי מתושלח זו שאלה שונה מאיש תורה ששואל כמה זמן חי מתושלח.התורה אינה ספר מדעים ולכן כאשר התורה אומרת לנו שמתשולח חי 969 שנים לא מעניין אותה כרגע כמה זמן הוא חי מבחינה מדעית אלא כמה זמן הוא חי מבחינה תורנית (האתגר עכשיו יהיה לגלות מה זה אומר חי מבחינה תורנית ) אלו הגישות שאני מכיר אשמח אם הרב יוכל לעלות עוד גישות אם יש כאלו שבהם אפשר ליישב את שאלתי. ואשמח לתשובה איך הרב מכריע בשאלתי ובאיזו גישה הוא מאמין. מראש י. פ
תשובה: דרכי ההתמודדות עם הסתירה שהעלית הם אכן מגוונות. ברם, אני כופר ביכולת שלנו לתת מענה של ממש לעובדה זו. אנחנו נמצאים כיום למעלה מ 4500 שנים ממה שמסופר שם, והניסיון שלנו לשחזר   מתוך התורה, מתוך המדע, מתוך הארכיאולוגיה או מתוך כל כלי אחר את מה שאירע אז נראה בעיני כניסיון די מגוחך. לכן, אני מוותר בכלל על השאלה. במידה מסוימת זה דומה לתשובה החמישית שכתבת, אלא שאני עושה זאת בשלב מוקדם יותר   כבר בשלב השאלה. איני שואל שאלות הבנויות על ההנחה שיש ביכולתנו לשחזר את מה שאירע, לא מפני שאני בורח משאלות קשות, אלא בשל העובדה שאיני חושב שיש בידינו כלים כלשהם שהם בעלי יכולת להתמודד עם האתגרים האלה.
שאלה: כשרות: אני נמצאת בדלמה שחוזרת על עצמה מאחר וזה מתרחש בחיק המשפחה. לבעלי ישנם אחים שלא שומרים כשרות ומביאים מאפים שהכינו בבית. ומכך נובעות כמה דילמות: 1. האם מותר לאכול את העוגה עוגיות על מנת לא להעליב את הנשים שלהם. 2. האם הכלים הכשרים שאכלו איתם את המאפים הלא כשרים הופכים ללא כשרים?(אלו כלים של חמותי אשר שומרת כשרות). הכלים הינם צלחות מזכוכית וסכו"ם.
תשובה: אסור לכם לאכול ואתם צריכים להבין שבמקרה זה חוסר ההתחשבות הוא אצל מי שמביא אוכל לא כשר. בדיוק כמו שאם היו צמחונים במשפחה לא היו מצפים מהם שיאכלו בשר כדי שלא להעליב, ואם היו אלרגיים (ציליאק) לא היו מצפים שיאכלו עוגות. כך מי שלא רוצה להיעלב מביא אוכל שהאחר יכול לאכול!!! לפי מנהג הספרדים זכוכית לא בולעת בחום ולכן אין השפעה על הכלי. אבל מתכת כן בולע, אם האוכל חם אז הסכו"ם טרף וצריך להכשיר אותו. אפשר כמובן להשתמש בסכום חד פעמי.
שאלה: הסבר הפסוק: מה כוונת הפסוק מים קרים לנפש עייפה?
תשובה: משלי כה 25: " מים קרים על נפש עיפה, ושמועה טובה מארץ מרחק". הכוונה שהדברים הללו מאוד נעימים וטובים לשומע. כמו אדם ששותה מים קרים אחרי שעבד קשה בחום רב והוא צמא מאוד.
שאלה: קשירת עניבה בשבת: האם מותר לעשות קשר עניבה בשבת?
תשובה: עניבה אינה נחשבת קשר, משום שבמשיכה אחת של החוט היא נפתחת, ואפילו עניבה על עניבה אינה נחשבת קשר, שגם את שתי העניבות ניתן לפתוח במשיכה אחת. יש עוד פרטי הלכה בענין, עיין בהרחבה
שאלה: הכנסת עוף לסיר חמין: יש לי סיר חשמלי להכנת חמין, שדלוק מכניסת שבת. האם מותר בשבת בבוקר להכניס עוף שכמובן מבושל, בכדי שיתחמם יחד עם החמין? אודה על תשובתכם שרה
תשובה: שרה הסיר החשמלי מוגדר ככלי ראשון המונח על האש. מותר לחמם בשבת אוכל מבושל הנמצא על אש מכוסה. למשל הפלטה החשמלית מוגדרת כאש מכוסה, וגם לגבי חימום על פלטה, רוב הפוסקים סבורים שצריך להניח כלי על הפלטה, ורק על גבי הכלי להניח את המאכל הנדרש לחימום. אולם על אש גלויה   אי אפשר להניח אוכל לצורך חימומו גם אם הוא מבושל, בגלל גזרת חכמים   שנראה כבישול ("מיחזי כמבשל"). לכן, מכיוון שהסיר החשמלי נחשב כאמור לכלי ראשון על אש (חשמל) גלויה - אי אפשר להכניס לתוכו מאכל בשבת.
שאלה: טילטול תכשיטים בשבת: האם מותר לאיש לצאת בטבעת ושאר תכשיטים מרשות היחיד לרשות הרבים? ומה הדין לגבי הנרתיק של המשקפים?
תשובה: כל דבר שהוא תכשיט מותר לאיש גם לענוד אותו, אך אסור לקחת אותו שלא בדרך ענידה כלומר בכיס וכדומה. נרתיק של משקפיים כמובן אסור כי אינו תכשיט ואינו בגד.
שאלה: כשרות ברוקולי וכרובית: בעבר פורסם כי ישנם חברות (סנפרוסט, פרי גליל( אשר הכרובית והברוקולי הקפואים שלהם נחשבים ללא חרקים וניתן לאכול ללא בדיקה נוספת. האם זה המצב גם כיום? אם כן באיזה חברות מדובר?
תשובה: למיטב ידיעתנו, נכון להיום לא כתוב על המוצרים של סנפרוסט שהם נקיים מחרקים. ונקודה נוספת חשובה היא שעל מוצרי הסנפרוסט יש כשרות רגילה בלבד. אין לנו ידיעה לגבי פרי גליל.
שאלה: לידה שקטה: לפני כשבוע שלחתי שאלה בנושא לידה שקטה ולא נעניתי. האם פיספסו אותי?
תשובה: ב"ה, לא זכורה לי שאלה כזו, תשלחי שוב למי ששלחת. דני ארגמן
שאלה: שבת: לפני שבת השארנו בטעות את מיחם המים על שעון שבת. כתוצאה מכך המים התקררו בלילה כאשר שעון השבת כבה וביום המים התחממו שוב כיון שכאשר שעון השבת נדלק - חודש זרם החשמל למיחם - וכך התחממו המים שוב. האם מותר לשתות את המים שהתחממו בשבת
תשובה: המיחם נחשב ככירה שאינה גרופה וקטומה (מפני שאפשר לטפל בכפתורים שלו), ולכן אפשר להשתמש במים שבו רק אם היו חמים לפני שבת. מובן שאם המים התחממו במהלך השבת הם אסורים בשימוש עד מוצאי שבת, ובמוצאי שבת הם מותרים מיד. התשובה התקבלה מהרב שלמה הכט
שאלה: לידה שקטה: כואב לי. הכי כואב לי בעולם. הסיפור הוא כזה. אני בחורה בת 30, מסורתית. בעלי דתי. מחשיבה את עצמי כבחורה מאוד מאוד מאמינה. רק בדרכי שלי. לפני כחודש הגעתי למיון עם ירידת מים בשבוע 23. כל כך פחדתי.! הרופאים אמרו לי שאם אלד סיכויי ההישרדות הם 50 ואם העובר שורד יש כ- 30 שיישאר עם בעיות קשות (שיתוק מוחין, עיוורון, חרשות, בעיות נשימתיות וכדומה). אמרו שיש לי אפשרות לגשת לוועדה להפסקת הריון ושהממוצע ללידה אחרי ירידת מים הוא כשבועיים ובגלל שיש לי המטומה (שטף דם בין השיליה לרחם) הם לא מאמינים שאסחב הרבה זמן. אמרו שהסיכויים לבעיות רפואיות משמעותיות הן עד שבוע 28 שאח"כ זה כבר קצת יותר בטוח. כל כך פחדתי שזה יהרוס את חיי המושלמים עד כה (יש לי ילדה מקסימה בת שנתיים ונישואים מדהימים, אני ובעלי יחד 12 שנה ונשואים 6 מתוכן). החלטנו להפסיק את ההריון. הריון לו חיכיתי מאוד! לקח שנה וחודשיים לקבל אותו. הוא התחיל בדימומים של שבועיים.ואחכ עוד קצת דימומים. והייתה לי המטומה (שטף דם ברחם) שנעלמה ופתאום ראו אותה שוב במיון. היה נראה שהרופאים חושבים שכדאי לסיים את ההריון למרות שלא אמרו זאת במפורשות וכל המשפחה תמכה בהפסקת ההריון (על אף היותם דתיים). כשהגענו לוועדה להפסקת הריון (5 ימים לאחר ירידת המים בגלל שהיה חג) פתאום דעת הרופאים השתנתה. אמרו שאולי אמשוך יותר. שאולי יש סיכוי להריון הזה כי לא פיתחתי צירים ולא התקצר צוואר הרחם. וכל זה אחרי שאמרו לי שנוטים לאשר הפסקות הריון במצב הזה וכי הסיכויים לא לטובתי. פתאום גישתם הייתה שונה אבל בגלל שכבר החלטתי אמרתי כי אני רוצה לסיים את ההריון כי לא ניתן לדעת מה יקרה, הם אישרו את הפסקת ההריון וילדתי בלידה שקטה. ועכשיו. אני כל כך מתחרטת. הייתי רוצה להחזיר את הגלגל אחורנית ולתת לטבע לעשות את שלו. נכון שמפחידה האופציה לגדל ילד חולה. אבל עכשיו כל כך כואב שאני לא יודעת איך ומתי אצא מזה. המחשבה שאולי יכולה הייתה להיות לי תינוקת בריאה. שאולי הייתי מושכת עוד. שאולי האינקובטור היה מספיק. שעשיתי טעות מרה. הייתה בחורה דתיה במצבי שלטענתה קיבלה היתר להפלה מ- 2 רבנים. כמובן שכל מקרה לגופו וזה לא בהכרח אומר שהיו מאשרים גם לי. יש בי פחד גדול שאלוהים יעניש אותי. שאלך לגיהנום. איך ממשיכים מכאן?האם ניתן לכפר על דבר שכזה? בסך הכל רציתי ושמרתי על ההריון מכל משמר עד שזה קרה. אני בכלל נגד הפלות בטח כאשר אין הצדקה רפואית לכך אבל משהו בתוכי אמר לי שזה מה שאני צריכה לעשות בשביל משפחתי. מה לעשות?
תשובה: לך, שאלה חכמה שנובעת מהטלטלה הנפשית הלא פשוטה שעברת. טלטלה גדולה וקשה שגרמה לך לקבל החלטות שלא מתוך רוגע. כעת מה שהיה - היה וצריך להמשיך קדימה ובעזרת השם לעוד הרבה הריונות ולידות בריאים ומוצלחים. אני מציע לכם: 1. להביא עוד הרבה ילדים לעולם. אין ספק שזה מאד משמעותי (אם ניתן לומר זאת כאילו במקומה תתאמצו לגדל עוד כמה ילדים). 2. לקבל עליכם להתייעץ בדברים כאלו עם מישהו שהוא מחוץ למשפחה. למשפחה יש בדרך הטבע מעורבות רגשית גדולה יותר. גם כאשר הייתם בועדה, יכולת בודאי לבקש עוד יומיים למחשבה - זה תמיד מועיל. (כמובן שיתכן וכל החלטותיכם היו נכונות אלא שכפי שכתבת לא ניתן לדמות מקרה למקרה) 3. ליצור קשר עם אגודת  אפרת  ולהתנדב שם מידי פעם בהתאם ליכולתך. ובהצלחה ברוגע ובשמחה דוד לוי 098987548
שאלה: כשרות:! יש לי סירים בבית שבשלו בהם בשר וחלב.אבל לא ביחד כמובן והבנתי שצריך לעשות הגעלה וזה פשוט לא הולך לי ניסיתי לעשות מדורה כל הסיר נהיה שחור והמים לא בעבעו ניסיתי לעשות בבית על הגז בשנייה ששפכתי לתוך הסיר מים מה קומקום הגז נכבה ולא כל הסיר התכסה במים. יש פתרון כלשהו לבעיה??? 2) לשאלה נוספת.יש לי סירים בשריים וחלביים ופרווה שנטבלו במקווה גם.האם אני יכול להגעיל בתוכם סכום שאכלו בו בשר וחלב? או שזה יפגום בסיר??? על העזרה.
תשובה: הדרך היא למלא את הסיר מים ולהרתיח ואז לגרום לגלישת המים על ידי הכנסת משהו רותח לתוך המים. עיין בפרוט סכום מכשירים בסיר עם מים רותחים. צריך שלא יהיה שימוש ב-24 שעות אחרונות לא בסיר ולא בסכו"ם. תשתמש בסיר לפי מטרת הסכו"ם - אם הסכו"ם מיועד להיות חלבי תשתמש בסיר חלבי - אם לבשרי בסיר בשרי - אם לפרווה בסיר פרווה. לפני ההכשרה תוסיף סבון למים הרותחים כך נהיה בטוחים שהטעם לא עובר לסיר.
שאלה: ירקות שביעית שעבר זמנם: הרב, קנינו כרוב קצוץ של "אוצר הארץ", ולא הצלחנו לסיים אותו בזמן, וכעת עבר לו התאריך והוא התחיל להירקב. מה צריך לעשות איתו? אני יודע שאסור לאבד ירקות של שמיטה, אבל האם זה תקף גם על ירקות שעבר הזמן שלהם? ובכלל- האם מותר לכתחילה לקנות ירקות של שמיטה כשברור מראש שחלק מהם לא ייאכל בזמן ונצטרך לזרוק אותו? (כאשר לא ניתן לקנות ירקות שאינם של שמיטה- למשל אם יש במכולת רק ירקות של אוצר הארץ).
תשובה: שמירה על קדושת שביעית נדרשת רק בירקות שנמכרים כ- אוצר בית דין. צריך לראות שכתוב על האריזה:  אוצר בין דין  או  קדושת שביעית.  אוצר הארץ  מוכר הרבה מוצרים שגדלים על גבי  מצע מנותק, או באזור הערבה - לפירות ולירקות הללו אין קדושת שביעית. אין כל סיבה לדאוג כאשר נשאר מזון של קדושת שביעית. בין אם הוא רקוב, מתולע, קליפה וכד. פשוט עוטפים את כל השאריות בשקית ניילון ומשאירים אותם בבית בצד, בכלי למשך מספר ימים עד שירקב. לאחר שנרקב משליכים לאשפה. עייני קישור לתיאור מפורט
שאלה: לשתות לפני התפילה: האם מותר ביום שבת לפני תפילת שחרית לשתות תה? לין
תשובה: ב"ה, מותר ולא צריך קידוש לפני תפילה. אם מדובר שאישה שלא מתפללת שחרית כעת או שהתפללה כבר אז צריך קידוש. דני ארגמן
שאלה: הכשר תקני ואמין?: בשר הודו אדום טחון של חמאווי אריזה -כשר רבנות ירושלים. חומר גלם כשר למהדרין משחטת עוז והדר הרב שלוש (מידבקת נייר על שקית הפלסטיק. כיצד להתייחס כשר? כשר למהדרין? האם ר שמידבקת נייר חיצונה על השקית?
תשובה: ההודו של עוז והדר הינו מהדרין. אין לנו ידיעה ברורה מדוע הרבנות ירושלים אינה כותבת עליו שהוא מהדרין. אולי יש משהו בצורת העיבוד שמורידה אותו לרמת כשרות רגילה. את זה ניתן לברר אצל המשגיח של החברה או ברבנות ירושלים.
שאלה: עופות כשרות פלייש: הבחננו שיש כמה משחטות בכשרות זו חלקן עם בדיקת צומת הגידים חלקן ללא בדיקה זו אנו שמקפידים על זה, הכיצד נרכוש כשרות זו ורק אח"כ ניווכח שאין בדיקה זו? ב. אחר שרכשנו ונוכחנו לראות שאין בדיקה זו, בקניה של כ-300 שקלים האם מותר משום הפסד מרובה???
תשובה: כיצד ניתן לראות האם בדקו את הגידים או לא? יש 3 שיטות כיצד לבדוק את צוה"ג, ובשתים מתוך השלוש, אחרי הקניה לא ניתן להבחין בבדיקה. עיין בקישור המצורף כדי לראות הסבר של הרב של פלייש על שיטתם בבדיקת צומת הגידים: לסיכום ולמעשה העוף של פלייש הוא מהדרין.
שאלה: מחשבות: עד כמה מחשבה משפיעה על מעשה אם אומרים שלפעמים המחשבה גרועה ממעשה או שישנה מחשבה טובה ה מצרפה למעשה. מה חשיבות למחשבה אם זה רק במחשבה ללא השפעה. בעצם מה ההבדל בין לחשוב טוב או רע לעיניין שכר אם יש דבר כזה?
תשובה: יחסי מחשבה ומעשה הם מורכבים מאוד ועמוסים מאוד. הדבר נובע מהעוצמות הגדולות של המחשבה. יש במחשבה עוצמה אדירה מעצם היותה חלק מגילוי החיים שבנו, גם אם אין לנו תוצאות מעשיות  המחשבה משפיעה על המעשה בהיקפים רבים מאוד, למן ההכרעה האם לעשות מעשה מסוים ועד לקביעת אופיו וטיבו (שני בני אדם יכולים לדבר רע על מישהו   האחד מקיים מצווה (כגון התייעצות כיצד לעזור לו) והשני עבירה חמורה, והדבר תלוי במגמה ובמחשבה)  המחשבה גם מושפעת מהמעשים, ואחרי המעשים יימשכו הלבבות, ועוד ועוד נתיבים מרתקים. יהיה נכון אפוא לתאר את הקשר שבין מחשבה ומעשה, ומעמדה של המחשבה בעולמנו, בדימוי של ריקוד: לפעמים היא רוקדת לבד, לפעמים היא רוקדת עם המעשה ומובילה את הריקוד, לפעמים היא רוקדת עם המעשה ומובלת בריקוד על ידי המעשה וכדו. העושר הזה אומר, לדוגמה, שיש חשיבות עצומה למחשבה גם מצד עצמה, שהרי הופעתה בעולמו של האדם קובעת את המקום הרוחני שהאדם נמצא ברגע מסוים ובשעה שהוא חושב אותה, והיא גם משפיעה על מעשים שיעשה   עכשיו או בעתיד   ויש לה עוד אין ספור השפעות. ועל כן, טוב לחשוב מחשבות טובות. ויישר כוח על הבירור
שאלה: בזוקה: האם הכשרות שיש על הבזוקה היא כשרות טובה
תשובה: מייצרים מסטיק בזוקה בכמה מפעלים בעולם. נכון להיום  חשון תשע"ה  הבזוקה המיוצרת בנצרת עלית היא רמת כשרות מהדרין
שאלה: מה לחפש באישתי לעתיד?: לרב! מה אני אמור לחפש באישתי לעתיד? באיז כיוון ללכת?
תשובה: כיהודי טוב אשאל אותך - מה אתה מחפש בעצמך? לאמור: מה שאדם מחפש באשתו הוא השתקפות של מה שהוא מחפש על עצמו בתוך עצמו. אתה מחפש בת ברית ללכת אתך במסע החיים אל הלוא נודע של העולם הזוגי המשותף שלכם. לפיכך, השאלה המשמעותית שאתה צריך לשאול את עצמך היא האם מצאת בה מישהי שאתה יכול לתת אמון שתלכו במסע החיים הזה ביחד, וביחד תתגברו על כל האתגרים שהחיים מזמנים לו לאדם. מכוחו של האמון הזה תמצא את הדבק שבין מה שמצאת על עצמך ובין מה שמצאת בה, ותצעדו ביחד במהלך החיים. ובשרנו שמחות
שאלה: נידה: ביצעתי הפסק טהרה ביום שבת והיום ראיתי כמה כתמים קטנים של דם. אני אחרי לידה אוטוטו חודשיים כבר טבלתי וקיבלתי אחרי שבוע. אני מניקה הנקה מלאה ולוקחת גלולות בשם מיקרולט. אשמח לדעת האם להמשיך את הבדיקות. זה נראה שאין לזה סוף. ויום טוב
תשובה: הדבר הנכון ביותר לעשות הוא להתייעץ בראש ובראשונה עם רופאת הנשים, ולברר מפני מה עדיין את מדממת. אפשר שהיא תדע שזה בכלל פצע חיצוני  תפרים  או כל דבר אחר. אם אין סיבה רפואית, וזה אכן בה כתוצאה מתהליכים הורמונליים פנימיים - אנא שובי לכאן. והרבה שמחה וגאולה מן המיצר
שאלה: מלאך ושטן: הרב, אני בת שירות בתיכון חילוני ואני נתקלת בשאלות שונות ששואלים אותי במהלך היום. שאלו אותי על הנושא של מלאך ושטן- מהו יחס היהדות לזה? האם אנו מאמינים שיש כזה דבר שטן? וכן, על העיניין של גן עדן וגיהנום- למה? מתי? ואיך אנחנו היהודים מתייחסים לזה? רבה! תזכה למצוות
תשובה: ראשית, יישר כוח על מה שאת עושה. את כמובן לא צריכה לדעת את התשובות לכל השאלות. גם אני לא. לפעמים אנחנו יודעים. לפעמים לא, ואז שואלים, ולעתים מקבלים תשובה ולעתים נותרים עם השאלות. לגבי השטן: המונח "שטן" מופיע בתנ"ך. בעיקר בספר איוב, אך לא רק. אנחנו מאמינים כי לא מדובר במישהו שחור עם קרניים, זנב עם משולש בסוף, וקלשון שמבשל גופות בתוך סיר רותח בגיהנום. אנחנו כן מאמינים שהשטן בו מדובר הוא דימוי   לא יצור ממשי   למשהו פנימי, ובלשון חכמים: "הוא שטן, הוא מלאך המוות, הוא יצר הרע", לאמור: יש בתוכנו גם כוחות שטניים, שצריך להתמודד איתם, וצריך להיזהר מליפול ברשתם. השטן אפוא הוא צורה ספרותית בה אנו מתארים את התהליכים הנפשיים והנשמתיים הקיימים בתוכנו. הדבר נכון גם לגבי גן וגיהנום. אנחנו לא חושבים שיש מקום כזה בשמיים   שם מבשלים גופות בגהינום ושם יושבים צדיקים בצורה גופנית ונהנים מזיו השכינה. אלא דימויים, האומרים כי אמונתנו העמוקה היא שלאחר מותו של גוף האדם - נשמתו שבה לאוצר הנשמות האלוקי שהוא מקום מופשט ולא איזשהו מקום מסוים בחלל הרחוק   ושם מתומצתים חייו של האדם, לטוב או לרע. ויישר כוח
שאלה: תהילים: אני קוראת כל יום תהילים ויש משהו שמטריד אותי כבר המון זמן: בהרבה מהפסוקים נראה שמדובר על הרצון בנקמה באויבים ועל הדברים הרעים שאנו מעוניינים שיקרו להם. מטריד אותי לקרוא זאת - פחות מטעמי הומניות ויותר בגלל ההתמקדות בזה. למשל - אם יש פרק שבו יש בקשות להצלה, בדר"כ באותו הפרק יהיה גם רשום מה היינו רוצים שיקרה לאוייבים. אני מעוניינת, אם אפשר, בהסבר או הבהרה - מדוע זה כך? מראש.
תשובה: היו לדוד אויבים קשים מאוד. חלק מהם בקשו את חייו. גם לעם ישראל היו וישנם אויבים קשים שמבקשים להשמיד אותנו. ישנו עיקרון מוסרי ומוסכם: "הקם להרגך השכם להרגו" עלינו להקדים ולהרוג את האויב שמבקש להרוג אותנו, כדי להגן על עצמנו (כך נהגה ישראל במלחמת ששת הימים - חבל שלא נהגנו כך גם במלחמת יום כיפור). ודאי אפשר וצריך להתפלל להשמדת האויבים המבקשים את רעתנו. כאשר את קוראת פרקים אלו תחשבי על הנאצים וממשיכיהם בדור הזה. אם בכל זאת קשה לך לומר פרק מסוים, תאמרי פרקים אחרים, יש מאה וחמישים פרקי תהלים.
שאלה: פטריות בשמיטה: מה דין פטריות בשמיטה? מצד אחד זה לא צמח בכלל, מצד שני כן רואים שזה גדל על האדמה האם זה שימוש מותר? מי שמשתדל שלא לקנות היתר מכירה יכול לקנות פטריות ב שמיטה בכל מקום? מראש.
תשובה: אין שום בעיה. זה גדל בתוך מבנה עם ניתוק מהרצפה וגם גג. ולכן אין כאן בעיה של שביעית.
שאלה: תנור: בתנור חממו אוכל חלבי, בתבנית חלבית, בתוך התנור היתה גם תבנית פרווה, מה דינה? (לא מופיע בסימולטור)
תשובה: זה תלוי האם האוכל היה עם נוזלים או בלי נוזלים. במידה שהיה בלי נוזלים התבנית לא נהפכה לחלבית. אבל אם היו נוזלים אז צריך לדעת בדיוק מה היה וכמה כדי להכריע.
שאלה: נדר: אני חייב את עזרתך בעניין שמציק לי ומטריד אותי מאוד וגורם לי להיות בעצבות ופחד לאחרונה הייתה לי תקופה של מחשבות רעות בנוגע לאמונה ובנוגע לדת מחשבות לא טובות התקופה הזאת עברה אבל אז עשיתי טעות וכביכול בכדי להבטיח לא לחשוב מחשבות רעות נדרתי נדר שברגע שתהיה לי מחשבה רעה אני אוציא אותה זה אין בעיה בכלל זה אפילו טוב.אבל אחר כך אני חושב שאמרתי שאני חוזר בתשובה על כל החטאים ואני לא באמת התכוונתי לשים את זה במסגרת של הנדר התכוונתי כיאלו שאני מפסיק עם המחשבות הרעות וחוזר לבורא עולם בשמחה ועכשיו אני מפחד מאוד שכל דבר שאני עושה אני מפר נדר או משהו כזה מה לעשות בבקשה תעזור לי לא הייתה לי כוונה כלל לדבר כזה
תשובה: אם לא הייתה לך כלל כוונה לכך מלכתחילה - למה אפוא אתה מסתבך ומתעצב, ולא אומר לעצמך בפשטות כי הנדר לא היה על זה וממילא אין לך ממה לפחד וממה להיות עצוב?
שאלה: דיבור באולם המשמש בית כנסת: בע ה בימי שישי בערב יש אצלנו בסניף בני עקיבא פעולות לבוגרים. מעבירים את הפעולות באולם גדול שיש בו ארון קודש עם ספרי תורה ובשבת עצמה משמש לתפילות. יש כמובן מחיצה של וילון רציני ואטום וכו. בכל יום שישי כל האולם הגדול נפתח ומשמש לפעולות. רוב הפעולות הן ערכיות ומדברים בהן דברי תורה, ואנחנו קוראים תהילים. אך גם לא תמיד מדברים דיברי תורה. הדין לגבי דיבור הוא כבית כנסת? (שהרי גם בבית הכנסת עדיף להמנע כדי לא להגיע לדברי חולין.) מותר? אסור?. ובכלל, סתם שיחות חולין או משחקי חברה שיש שם.? מותר.? אם לא, אפשרי אולי בצד שהארון קודש לא נמצא.?, תבוא עליכם הברכה ספיר
תשובה: בדרך כלל, מלכתחילה, כשהוקדש המקום לבית הכנסת, התכוונו המקדישים שהמקום יהיה אולם רב תכליתי. בשל כך נראה כי אין בעיה במציאות שאת מתארת, כמובן עם הכיסוי הכפול של ארון הקודש.
שאלה: טבילה עם גבס: אשתי שברה את היד ובבית חולים שמו לה גבס על כל היד. היא תצטרך להשאר עם הגבס חודש לפחות. כעת, הגיע זמן הטבילה, והשאלה היא האם יכולה לטבול עם הגבס, או שמא הגבס מהווה חציצה, והיא צריכה לחכות שהיד תתרפא ויורידו לה את הגבס? י.
תשובה: אוי. מיסוד הדין לא טובלים עם גבס. יש פתרונות, חלקם רפואיים (גבס שניתן להורידו ולהחזירו וכדו ), ובמצבים זוגיים מאוד קיצוניים גם התמודדות הלכתית אחרת, אולם הדבר הנכון לעשות במצב רגיל הוא לדחות את הטבילה. ורפואה שלמה
שאלה: כהן ביד ושם: האם ישנה בעיה לכהן לבקר במוזיאון יד ושם,או בחלק ממנו?
תשובה: בשל העובדה שאנו פוסקים כי אפר כלל אינו מטמא - ככל הידוע לי אין בעיה לכהן ללכת ליד ושם.
שאלה: לשון הרע די דחוף.: הרב! בערב שבת אנחנו יוצאים כל השבט והשבת אני מתארחת אצל חברים שלנו,הבן שלהם מלווה אותי עד למקום המפגש. כשאימא שלי אמרה לי את זה אמרתי לה שלא יהיה לנו על מה לדבר בדרך ועשיתי פרצוף זה נקרא שאמרתי לשון הרע לא התכוונתי להגיד את זה בקטע רע.!
תשובה: קשה מאוד למתוח את הקו במדויק, אולם ניתן לומר כך: את ההסתייגות שלך ללכת איתו מותר לך להביע, ומותר לך לומר שאת אינך רוצה כי אין לך מה לדבר איתו. אולם ה"פרצוף" הוא כבר חריגה פוגעת. האם קבלת תשובה לשאלה?
שאלה: ברכות: רציתי לשאול אם חייב לברך ברכת על המחיה איפה שאוכלים או שאפשר ללכת או לעלות למעלה ולברך שם?
תשובה: מלכתחילה יש לברך במקום שאוכלים.
שאלה: נטילת ידיים: הרב אני בת 12 ורציתי לשאול שאלה אחריי שירותים בבוקר אפשר לנטול ידיים במקום או שצריך לנטול במקום אחר?
תשובה: ב"ה, בבקר יש ליטול ידיים מיד ולא להשתהות, דני ארגמן
שאלה: תפילת שמונה עשרה: הרב בתפילת שמונה עשרה צריך להשתחוות במודים?
תשובה: בתחילת ברכת מודים משתחווים.
שאלה: ג  אב: נולדתי בג אב. לפני בערך 3 שבועות המדריכה בבה"ס עשתה פעילות ונתנה דוגמא של תאריך והתאריך היה יום הולדתי-היתי ממש בשוק. אתמול רציתי למלא את היומן בימי הולדת ומבחנים ובקשתי מחברתי שיושבת לידי שתתן לי תאריך של משהו מהמשפחה שלה בהתחלה היא זרקה תאריך ואז חזרה בה ואמרה ג אב-מסתבר שהיא לא ידעה שנולדתי בתאריך הזה וכמעט נפלתי מהכיסא מהלם. כשחזרתי הביתה ספרתי לאמי את הסיפור ואמרתי לה שזה כבר לא הגיוני ועוד פעם 1 שאתקל בתאריך לא יודעת מה יהיה. היום בבה"ס כשזרקתי שקית לפח מול הפח יש רשימת שמות של הכיתה(במקרה של רעידת אדמה)עברתי ברפרוף וראיתי למעלה שהתאריך המצוין הוא לא אחר מ ג אב פה כבר כמעט לא נשמתי וספרתי ל2 חברות שהיו בכיתה את הסיפור.האם זה אומר משהו?? ויומטוב!!
תשובה: אני מתקשה לפענח האם זה אומר משהו, ואם זה אומר משהו   אז מה זה אומר, ואם זה היה אומר משהו שהייתי יודע שזה אומר משהו   מה זה בעצם משנה? באופן יסודי, מה שקובע את הדברים שלך בחיים אלו המעשים הבחיריים שלך, ההחלטות הטובות והפחות טובות בחיים שלך, ההתנהלות שלך בין אדם לחברו ובין אדם למקום, וכדו. על כן, למרות הסקרנות המובנת לפענח את הדברים האלה   סביר להניח שנכון יותר להתעלם מהם. והרבה שמחה
שאלה: בדיעבד- קנינו   עוף טוב   מה לעשות איתו?: קנינו עוף טוב הרב א.ד אוירבך אב"ד טבריה. ראינו שזה לא מופיע ברשימת המומלצים של כושרות. חשבתי שזה כשרות טובה כי זה נשמע לי כך. האם להשתמש? לזרוק?
תשובה: כל העופות שכתוב עליהם כשר הינם כשרים. ויש לנו רשימת מומלצים כפי שציינת
שאלה: נסיעה בתחבורה ציבורית בשבת בחו"ל: אנחנו נוסעים לחו"ל בעוד כשבועיים.ואנו שוהים שם בשבת. אני אדם בעל מוגבלות פיזית המשתמש בקלנועית פיקוד שבת. שאלתי,האם מותר לי להשתמש בתחבורה ציבורית בחו"ל כשאנני זקוק לא לשלם,לא לנקב,ולא לתקף כרטיס נסיעה.הכרטיס הינו חופשי שבועי צריך רק להציגו.
תשובה: מבחינה עקרונית, כאשר נכרים מפעילים את הרכב, ואין בעיה של טלטול כרטיסים וכדומה   תהיה הנסיעה מותרת. אולם, חכמים אסרו זאת משום מראית העין, ומשום זלזול בכבוד השבת. אדם מוגבל, שגם בארץ משתמש בקלנועית בפיקוד שבת, משום שמדובר רק באיסור "גרמא"   לכאורה יהיה לו מותר לנסוע לאותם צרכים על ידי הפעלה של גוי, שגם זה איסורו מדרבנן. אולם, צריך לשקול אם מדובר בצורך אמיתי, ואין בדבר משום זלזול בכבוד שבת כמו לאדם בריא. לסיכום. מצד הדין מותר, אולם בגלל חששות של זלזול בכבוד שבת אסור להשתמש בתחבורה ציבורים בחו"ל, אלא אם כן מדובר בצורך אמיתי.
שאלה: מזוזות: האם יש הבחנה בין המזוזות בזרמים עדות השונות והאם זה משנה אצל אני מי אני קונה מזוזה? מראש שבת
תשובה: יש הבחנה בצורות שונות של כתב, ובעוד נושאים, אולם המקובל הוא שאין מקפידים לקבוע מזוזות דווקא לאור מנהג העדה שלך, בניגוד לתפילין וכדו.
שאלה: כשרות: איך לנהוג בתנור אפיה עם תא אחד כאשר הבישול בשרי ואחר כך חלבי
תשובה: חייבת להיות הבחנה בין שתי האפיות. השיטה המקלה ביותר אומרת שלאחר שהתנור הצטנן, מנקים אותו היטב עם חומר ייעודי לניקוי תנורים - ואז מותר.
שאלה: החזר כספים: לאחרונה מצאתי סכום כסף שהייתי צריכה להחזיר לארבעה חמישה אנשים (איני זוכרת במדויק לצערי). אך הסכום שיש בידי הוא 110 שקלים. אם איני טועה לכל אחד מהם הייתי צריכה להחזיר 25 שקלים, כך שזה לא ממש מסתדר. על שניים מתוך החמישה סימנתי על הפתק שכתבתי סימן שאלה. כלומר, אני אפילו לא זוכרת מבין השניים האם הייתי צריכה להחזיר רק לאחד מהם או לשניהם. יש סיכוי שלאחד הייתי חייבת רק 10 שקלים אבל אני לא בטוחה ב-100. מה לעשות? להחזיר לאלו שאני בטוחה את הכסף ומה עם השניים הנותרים? ושבת
תשובה: איני משוכנע שהבנתי את המקרה במדויק. לא כתבת מה הם עצמם אומרים ומה הם עצמם יודעים.